CELEX: 62019CN0353
Language: da
Date: 2019-05-06 00:00:00
Title: Sag C-353/19: Anmodning om præjudiciel afgørelse indgivet af Verwaltungsgericht Köln (Tyskland) den 6. maj 2019 — Interseroh Dienstleistungs GmbH mod Land Nordrhein-Westfalen

29.7.2019   
            
            
               DA
            
            
               Den Europæiske Unions Tidende
            
            
               C 255/22
            
         
      Anmodning om præjudiciel afgørelse indgivet af Verwaltungsgericht Köln (Tyskland) den 6. maj 2019 — Interseroh Dienstleistungs GmbH mod Land Nordrhein-Westfalen
      (Sag C-353/19)
      (2019/C 255/31)
      Processprog: tysk
      
         Den forelæggende ret
      
      Verwaltungsgericht Köln
      
         Parter i hovedsagen
      
      
         Sagsøger: Interseroh Dienstleistungs GmbH
      
         Sagsøgt: Land Nordrhein-Westfalen
      
         Præjudicielle spørgsmål
      
      
                  1.
               
               
                  
                              a)
                           
                           
                              Skal Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), navnlig bilag III, sammenholdt med indgang B3020 i bilag IX til Baselkonventionen (2), fortolkes således, at der med hensyn til de led, der er indeholdt i denne indgang, er tale om forskellige enkelte indgange som omhandlet i forordning nr. 1013/2006?
                           
                        
                              b)
                           
                           
                              Såfremt det første spørgsmål, litra a), besvares benægtende:
                              
                                           
                                       
                                       
                                          Omfatter indgang B3020 blandet affald af papir og pap, hvori der — som i det affald, der er omhandlet i tvisten i hovedsagen — ud over let emballage af papir, pap og kartonnage også er indeholdt væskekartoner af klæbet/lamineret pap?
                                       
                                    
                        
            
                  2.
               
               
                  Såfremt det første spørgsmål, litra b), besvares bekræftende:
                  
                              a)
                           
                           
                              Skal indgang B3020, henholdsvis dennes fjerde led, fortolkes således, at den/det kræver absolut frihed for fremmede stoffer (»Fremdstofffreiheit«), således forstået, at det er udelukket at henføre affald til denne indgang, hvis affaldet — uafhængigt af dets mængde og farepotentiale — indeholder andre stoffer end affald og skrot af papir og pap (fremmede stoffer)?
                           
                        
                              b)
                           
                           
                              Såfremt det andet spørgsmål, litra a), besvares benægtende:
                              
                                           
                                       
                                       
                                          Kan en fremmedstofandel i affald, navnlig på grund af dens mængde, også være til hinder for en henføring til indgang B3020, henholdsvis denne indgangs fjerde led, hvis betingelserne for den såkaldte »chapeau« i bilag III til forordning nr. 1013/2006 ikke er opfyldt, dvs. at risiciene i forbindelse med affaldet på grund af kontamineringen gennem andre materialer ikke er så forhøjede, at anvendelsen af proceduren med skriftlig forhåndsanmeldelse og samtykke under hensyntagen til de i bilag III i direktiv 2008/98/EF (3) nævnte farlige egenskaber synes passende, og den miljømæssigt forsvarlige nyttiggørelse af affaldet ikke forhindres?
                                       
                                    
                        
            
                  3.
               
               
                  Såfremt det første spørgsmål, litra b), besvares benægtende:
                  
                              a)
                           
                           
                              Skal nr. 3), litra g), i bilag IIIA til forordning nr. 1013/2006 fortolkes således, at det kræver absolut frihed for fremmede stoffer (»Fremdstofffreiheit«), således forstået, at henføringen af blandet affald til denne indgang er udelukket, hvis det blandede affald — uafhængigt af dets mængde og farepotentiale — indeholder andet end det i de første tre led i indgang B3020 nævnte affald (fremmede stoffer)?
                           
                        
                              b)
                           
                           
                              Såfremt det tredje spørgsmål, litra a), besvares benægtende:
                              
                                           
                                       
                                       
                                          Kan fremmede stoffer, som ikke i et hvert tilfælde er til hinder for en henføring til nr. 3), litra g), i bilag IIIA til forordning nr. 1013/2006, også være affald, der isoleret set skulle henføres til det fjerde led i indgang B3020?
                                       
                                    
                        
            
         (1)  EUT 2006, L 190, s.1.
      
         (2)  Baselkonventionen af 22.3.1989 om kontrol med grænseoverskridende transport af farligt affald og bortskaffelse heraf.
      
         (3)  Europa-Parlamentets og Rådets direktiv 2008/98/EF af 19.11.2008 om affald og om ophævelse af visse direktiver (EUT 2008, L 312, s. 3).